Document ID: /roh_data/filtered/fineweb-2-filterrobots_roh.jsonl.gz/8763

Svizra - Talas chaliras pon esser normalas en l’avegnir
Il chaud ed era sitg mais da fanadur ha fatg quitads a blers purs. Il center da la perscrutaziun da l’agricultura agroscope scriva che talas chaliras possian dentant esser normalas en il futur: quai pervi da la midada dal clima.
Uschia stoppian ils sistems da dar aua vegnir megliurads ed i dovria en il futur gronds reservuars d’aua, scriva agroscope. Ma i saja en l’avegnir era necessari da tgirar pli bain il terrain u per exempel da gia semnar pli baud, e tgirar plantas che supportian meglier la chalira, scriva agroscope.